আবু ইনান ফারিস

**আবু ইনান ফারিস ইবনে আলি** ( ; ১৩২৯&#x2013;১০ জানুয়ারি, ১৩৫৮ খ্রি.) ছিলেন একজন মারিনী শাসক। তিনি ১৩৪৮ সালে তার পিতা আবুল হাসান আলি ইবনে উসমানের স্থলাভিষিক্ত হন। তিনি তলেমসেন ও ইফ্রিকিয়ায় নিজের শাসন প্রসারিত করেছিলেন, যা বর্তমান আলজেরিয়া ও তিউনিসিয়ার উত্তরাঞ্চলের অন্তর্ভুক্ত। কিন্তু সেখানে আরব উপজাতিদের বিদ্রোহের কারণে তাকে পিছু হটতে বাধ্য করা হয়। ১৩৫৮ সালের দিকে তার উজির তাকে শ্বাসরোধ করে হত্যা করে।

## জীবনী
আবু ইনানের পিতা আবুল হাসান ১৩৩৭ সালে তলমসেন শহর দখল করেন। এরপর ১৩৪৭ সালে আবুল হাসান ইফ্রিকিয়াকে (বর্তমান তিউনিসিয়ার অংশ) নিজের রাজ্যের সাথে সংযুক্ত করেন। এভাবে তিনি মুওয়াহহিদের মতো প্রায় অধিকাংশ মাগরেবি অঞ্চলকে পুনরায় একত্র করতে সক্ষম হন। তবে আবু’ল হাসান আরব উপজাতিগুলোর উপর অতিরিক্ত নিয়ন্ত্রণ আরোপের চেষ্টা করেন, যা তাদের মধ্যে অসন্তোষ সৃষ্টি করে এবং ১৩৪৮ সালের এপ্রিল মাসে তাঁরা কৈরবানের কাছে তার সেনাবাহিনীকে পরাজিত করে। তখন তাঁর ছেলে আবু ইনান তলমসেনের গভর্নর হিসেবে দায়িত্ব পালন করছিলেন। পিতার পরাজয়ের পর ফেজে ফিরে এসে তিনি নিজেকে সুলতান ঘোষণা করেন। তবে তলমসেন ও মধ্য মাগরের তার বিরুদ্ধে বিদ্রোহ করে। আবু ইনান “আমিরুল মুমিনিন” (বিশ্বাসীদের নেতা) উপাধি গ্রহণ করেন।

আবুল হাসানকে সমুদ্রপথে ইফ্রিকিয়া থেকে ফিরে আসতে হয়। এরপর তলমসেন পুনরায় দখল করতে ব্যর্থ হওয়া ও তাঁর পুত্রের হাতে পরাজিত হওয়ার পর আবুল হাসান ১৩৫১ সালের মে মাসে মৃত্যুবরণ করেন। ১৩৫২ সালে আবু ইনান ফারিস তলমসেন পুনরায় দখল করেন। তিনি মধ্য মাগরেবও পুনরায় দখল করেন। এরপর ১৩৫৩ সালে তিনি বেজাইয়াও দখল করেন।

গ্রানাডার নাসরি শাসকরা এই কারণে উদ্বিগ্ন ছিল যে, যদি আবু ইনান মাগরেবের পুরো নিয়ন্ত্রণ নিতে সক্ষম হন, তবে তিনি পরে গ্রানাডায় আক্রমণ করতে পারেন। তাই তাকে দুর্বল করার জন্য তারা তাঁর ভাই আবুল ফযলের বিদ্রোহকে সমর্থন করে, যিনি ১৩৪৯ সালের ডিসেম্বর থেকে তিউনিসের গভর্নর ছিলেন। এপরর গ্রানাডার সুলতান আবুল হাজ্জাজ কাস্তিলিয়ার জাহাজ ভাড়া করে আবুল ফযল ও তাঁর কিছু সমর্থককে সাসে নিয়ে যান, যেখানে তিনি সংক্ষিপ্তকালীন বিদ্রোহ শুরু করেন।

এদিকে আবু ইনান তাঁর পূর্বমুখী সম্প্রসারণ চালিয়ে যান এবং ১৩৫৭ সালে তিউনিস দখল করেন, যার ফলে সম্পূর্ণ ইফ্রিকিয়া তাঁর নিয়ন্ত্রণে আসে। তবে তাঁর উজির ফারিস বিন মাইমুমের চক্রান্তে ১৩৫৭ সালে তাঁকে তিউনিস থেকে সরে যেতে বাধ্য হতে হয়। ১৩৫৭ সালের নভেম্বর মাসে আবু ইনান অসুস্থ হয়ে পড়েন। তাঁর উজির হাসান বিন উমার আল-ফুদুদী তাঁর উত্তরাধিকারী আবু জায়ান মুহাম্মদের সাথে বিরোধে জড়িয়ে পড়েন। তিনি তাঁর কনিষ্ঠ পুত্র আবু বাকর সাঈদকে উত্তরাধিকারী হিসেবে মনোনীত করেন। যখন আবু ইনান সুস্থ হতে শুরু করেন, উজির আশঙ্কা করেন যে, তিনি হয়তো আবু বাকরের মনোনয়নের জন্য তাকে শাস্তি প্রদান করবেন। তাই উজির ১৩৫৮ সালের ১০ জানুয়ারি আবু ইনানকে গলায় দড়ি দিয়ে হত্যা করেন।

## ঐতিহ্য

আবু ইনানের শাসনকালে মারিনি সাম্রাজ্যের পতনের শুরু ঘটে। এই সময়ে মারিনিদের সাম্রাজ্যে কালো মৃত্যু মহামারী ছড়িয়ে পড়ে এবং তলেমসেন ও তিউনিসে বিদ্রোহ ঘটে, যা সাম্রাজ্যের স্থিতিশীলতাকে দুর্বল করে দেয়। এছাড়া মারিনি সেনারা পর্তুগিজ ও স্পেনীয়দের আক্রমণ প্রতিরোধ করতে ব্যর্থ হয় এবং তখনই ওয়াতাসি শাসকরা উত্তর আফ্রিকার উপকূলে বসতি স্থাপন শুরু করে। ওয়াতাসিরা পরবর্তীতে মারিনিদের স্থান দখল করে। আবু ইনান তার সচিব ইবনে জুযাইকে ইবনে বতুতার ২৯ বছরের ভ্রমণকাহিনী লিখে রাখার নির্দেশ দেন, যা পরে ইবনে বতুতার সফরনামা নামে পরিচিতি পায়। এটি ১৩৫৫ সালের ডিসেম্বরে সম্পূর্ণ হয়।

শিক্ষা ও ধর্মীয় কাজে গুরুত্ব দিয়ে আবু ইনান ১৩৫০ সালে মেকনেস ও ফেজে মাদ্রাসা তৈরি করেন। পরে ১৩৫৭ সালে ফেসে আরো একটি মাদ্রাসা নির্মাণ করা হয়। বিশেষভাবে ফেসের বু ইনানিয়া মাদ্রাসা ও মেকনেসের মাদ্রাসাটি তার নামানুসারে পরিচিত। তেতওয়ানের দক্ষিণে অবস্থিত *বুইনান পর্বতের* (স্থানীয়রা যাকে গারগির পর্বত নামে ডাকে) নাম সুলতানের নামানুসারে রাখা হয়েছে।

## তথ্যসূত্র
**উদ্ধৃতি**

**সূত্র** 

*
* . First published in 1986, .
*
*

## আরো পড়ুন

* C.A. Julien, *Histoire de l'Afrique du Nord, des origines à 1830*, Payot (1961, reedit. orig. 1931)
* C.E. Bosworth, *The New Islamic Dynasties: A Chronological and Genealogical Manual*, Edinburgh University Press (2004), pp.&nbsp;41–42 

বিষয়শ্রেণী:১৩৫৮-এ মৃত্যু
বিষয়শ্রেণী:সুলতান